| DE SANCTO LEODEGARIO DE ALMERICURTE DE DONNO TRIANO DE SINGLEIO DE MUNCEIO DE COPELLO DE ROUERIO DE SENNICURTE | Rainaldus , Dei gratia Remorum archiepiscopus , uniuersis Sancte Ecclesie filiis in perpetuum . Deuotioni fidelium consentire eorumque uota benigno fauore promonere et pro facultatis copta suplere nostris rationibus alienum non iudicamus ; nisi quia quanto ceteris cura et gradu preminemus , tanto solertiori studio omnium bona in melius prouehendo zelo caritatis singulorum profectus nostros faciamus ; et si quid , ab eis minus effici potest nostra ope suppleatur et tam nostra quam aliorum erga eos beneficia officii nostri auctoritate roboremus . Proinde quasdam res quas uenerabilis frater noster Iorannus , abbas Sancti Nichasii , uir pro sue sanctitatis merito omnibus bonis imitabilis suo monasterio ad sustentationem fratum Deo ibidem famulantium , partim emptione , partim dono acquisiuit , nos presentis decreti pagina eidem monasterio confirmamus uidelicet dimidiam partem totius potestatis in alodio Sancti Leodegarii cum banno et iusticia et pascuis et cursu aque et piscatura et ceteris omnibus reditibus , que omnia predictus abbas a Roberto Anguisello pro XXXa libris cathalaunensis monete emit , annuente uxore sua Uillana et filiis et fratribus Petro et Hugone ; emit etiam a Henrico de Auellis apud eandem uillam , dimidiam partem molendini et totam piscaturam et omnia ad molendinum pertinentia UII libris cathalaunensis ( monete ) , assensu predicti Rodberti et uxoris et filiorum pro qua concessione XLa solidos habuerunt ; molendinos , in super , apud Ameri Curtem quorum medietatem tenebat A Isembardus Bordel et Heribertus frater eius et soror eorum et alteram quam tenebat A Simon Hastatris et Philipus et Matheus fratres eius cum omnibus ad molendinos pertinentibus LXa libris cathalaunensium emit ; dedit etiam predicto Simon et fratribus suis pro XLa iornalibus alodii quatuor libras denariorum Berta itaque comitissa et Godefridus filius eius et Elizabeth uxor Clarembaldi alodium de Donno Troiano cum seruis et ancillis ad idem alodium pertinentibus , cum banno et iusticia , cum cursus aque et molendino et piscatura , pro remedio animarum suarum et parentum suorum Beato Nichasio libere concesserunt ; quod alodium ut ecclesia in pace retineret et possideret dominus abbas filiis Bosonis UIIII libras dedit et ab Isembardo Bordel C solidis redemit ; postmodum uero , comes Henricus hanc donationem confirmauit , Godefridus , comes Namurcensis et Elizabeth filia eius et Berta et Godefridus filius eius uillam Sennicurt cum banno et iusticia et pratis et campis et siluis et cum omnibus ad uillam pertinentibus ; mansum etiam Fulcaudi et mansum Roberti de Corbineio 3 in territorio de Guns , predicte ecclesie in elemosinam dederunt ; Hugo comes de Registeste totam uillam de Singli cum seruis et ancillis cum banno et iusticia et dominationem quam ibi habebat , Beato Nichasio pro remedio anime sue et predecessorum suorum libere contulit quam postmodum a Guitero comite in uadimonio positam , domnus abbas Iorannus a Iohanne de Altomonte , datis IX libris rede mit ; palatium de Munci cum appendiciis suis , Godefridus , comes Namurcensis et uxor sua , annuente Guitero comite et uxore eius , predicto loco in elemosinam contulerunt ; Eremburgis mater domni Ioffridi Cathalaunensis episcopi , dimidiam partem molendini de Copeelle et de alodio ibidem pertinente , predictis fratribus contradidit ; Gillebertus de Turro , Hugo de Wanium , Godrannus de Tranloio , pro animabus suis et antecessorum suorum alodium quod dicitur Hugonis de Cureio , Beato Nichasio donauerunt , pro qua tamen donatione Hugo et Godrannus La solidos de manu abbatis acceperunt et filii abiurauerunt ; item alodium Hugonis de Cyris cum campis et pratis et siluis et banno et iusticia et omnibus appendiciis , Radulphus de Turro , prefato Martyri in elemosinam tradidit ; ecclesiam de Ruuerio quam Rainaldus de Burgo in manus nostras reddidit nos eidem ecclesie presenti decreto confirmamus . Hec omnia ut prelibata sunt , in perpetuum rata et inconuulsa permaneant , sigilli nostri auctoritate et probabilium personarum affixione firmamus . Signum Odonis , abbatis Sancti Remigii ; S . Inguelrandi abbatis Sancti Petri Altiuillarensis ; S . Hellini , abbatis Sancti Theoderici ; S . Albrici , abbatis Sancti Basoli ; S . Ursionis , abbatis Sancti Dyonisii ; S . Albrici , S . Hugonis archidiaconorum ; S . Leonis decani ; S . Geruasii cantoris ; S . Henrici , S . Gregorii , S . Rogeri presbyterorum ; S . Bosonis , S . Bernardi , S . Amalrici diaconorum . Actum Remis , anno incarnati Uerbi millesimo C ° XXX ° U ° ; indictione XIIIa ; regnante Hludouico rege Francorum anno XX ° UII ° ; archiepiscopatus autem domni Rainaldi anno XI ° . Drogo , cancellarius , scripsit et subscripsit .